Cross dels Esquiadors: 49a Cursa Popular i 12a Caminada de Marxa Nòrdica ANUL·LAT
2024-12-01
Informem que degut a la baixa participació en aquesta edició del Cross dels Esquiadors que s’havia de celebrar el diumenge 1 de desembre, queda cancel·lat.
Tot i els esforços per mantenir la tradició d’aquesta competició i trobada esportiva, social i solidària, la resposta no ha estat l’esperada. A menys de 15 dies, les inscripcions són insuficients per garantir el desenvolupament del Cross dels Esquiadors, tal i com ens agradaria.
Les inscripcions queden tancades i retornarem l’import als inscrits. Agraïm sincerament a totes aquelles persones que havien mostrat el seu interès i volien participar en aquesta edició.
No obstant, tenim la intenció de tornar a organitzar el Cross dels Esquiadors a novembre de 2025, fent-lo més atractiu i adaptat a les necessitats i preferències dels participants, amb l’objectiu de recuperar l’esperit i la passió per aquesta cursa tant especial.
Agraïm la vostra comprensió i suport, i esperem poder comptar amb vosaltres en la propera edició.
Novembre de 2024
Organització Cross dels Esquiadors – Unió Excursionista de Sabadell

Xerrades obertes sobre temes de muntanya.- El Parc Nacional d’Aigüestortes i Estany de Sant Maurici
2024-12-03 19:00 - 20:30 (Europe/Madrid)
El Parc Nacional d’Aigüestortes i Estany de Sant Maurici, a càrrec d’en Lluís Florit Molina, director del parc. Situat al bell mig de la serralada dels Pirineus, amb altituds que oscil·len entre els 1.200 i els 3.000 metres, està format per un conjunt espectacular de pics esmolats i crestes vertiginoses, boscos frondosos i prats verds, on l’aigua, amb més de 200 estanys i nombrosos rius, barrancs i zones humides n’és la protagonista.
Virtual (Zoom) a les 19 h

Senders km 0, caminades saludables.- El Gorg Blau i el castell de Clasquerí pel camí Lila
2024-12-04
El camí Lila és un recorregut que vincula patrimoni urbà i natura, cultura, història i feminisme. Fa un recorregut pel rodal més proper a Castellar del Vallès i baixa al curs mitjà del riu Ripoll on visitarem el Gorg Blau o del Fitó. Salvarem el Ripoll pel Pont Vell on el ris es fa estret i salvatge. Anirem on els senyors que manen: Castell de Clasquerí i ho complementarem amb un recorregut poc conegut, torrent Mitger, torrent feréstec que ens portarà a Sant Esteve o Castellar Vell. Tornarem a Castellar per Can Carner, on el nostre itinerari ha de superar el talús del Ripoll.
Punt i hora de trobada: Plaça Major de Castellar del Vallès a les 8:40 h del matí.
Sortida des de Sabadell en transport públic, estació d’autobusos a les 7:55 del matí. sortida de l’autobus cap a Castellar a les 8 h.
Distància: 8 km >> Desnivell: +200/-250 m
Hora aproximada de finalització a Castellar: 14 h
Material: Aigua, esmorzar, roda adequada a les condicions climatològiques i calçat per caminar per muntanya.
Activitat gratuïta per a socis i sòcies.
El transport d’anada i tornada anirà a càrrec de cada participant.

Caminades saludables +60, matinals.- Bosc de Guanta i dolmen de la Cavallera
2024-12-10 08:00 - 14:00
Excursió pel preciós paratge de Guanta, ple de llegendes i històries, entre Sentmenat i Castellar del Vallès. Recorregut pel domini de l’alzinar mediterrani i les terres agrícoles del Vallès.
Distància: 9 km >> Desnivell: 275 m

Assemblea Extraordinària de socis i sòcies
2024-12-11 18:30 - 20:30
Per acord de la junta directiva, us convoquem a l’assemblea GENERAL EXTRAORDINÀRIA de la Unió Excursionista de Sabadell, que se celebrarà el DIMECRES 11 de desembre de 2024, a dos quarts de set de la tarda en primera convocatòria, i a les set en segona, al local de l’entitat (carrer Salut, 1416 de Sabadell), per tractar dels assumptes continguts a l’Ordre del dia, que consta a continuació.
ORDRE DEL DIA ASSEMBLEA GENERAL EXTRAORDINÀRIA:

Aprovació, si escau, de l’acta de l’Assemblea anterior.
Aprovació, si escau, de modificacions en diferents punts dels estatuts per adequar-los a la situació actual.
Aprovació, si escau, del document de Règim Intern.
Informació sobre les quotes pel 2025.
Aprovació, si escau, del pressupost per al 2025.
Qüestions i preguntes

Sabadell, 4 de novembre de 2024
La Junta Directiva
Més informació

Senders.- Camí de Cavalls, reunió informativa
2024-12-12 19:30 - 20:30
Camí de Cavalls, del 13 al 20 d’octubre 2025
Una selecció dels trams més espectaculars i naturals de Camí de Cavalls. Una experiència única de senderisme que combina la naturalesa del Mediterrani amb la història mil·lenària de Menorca.
8 dies / 7 etapes = 132 km totals
El dijous 12 de desembre farem una reunió informativa per explicar-ne tots els detalls. A partir d’aquesta data s’obriran inscripcions.

Muntanya.- Portada del Pessebre
2024-12-14
EXCURSIÓ DE NADAL de la SECCIÓ MUNTANYA i LA CORAL LA CARENA al SANTUARI DEL FAR (SELVA)
Sortirem de Sabadell a les 7h. del matí de la Plaça Catalunya, davant l’Hotel Sabadell.
Anirem amb autocar al coll de Condreu on pensem arribar a les 8h 45 min.
Esmorzarem al bar restaurant que hi ha en el mateix coll i repartirem alguna menja dolça a tots als participants.
Un cop esmorzats, ens dividirem en dos possibles grups, en funció del nivell dels participants a l’excursió.
El primer grup farem l’excursió llarga sortint a peu del coll de Condreu on començarem un recorregut interessantíssim pujant al Puig de la Toia, per passar tot seguit per la Balma i Bolet de la Toia, roques d’Armadans, cova d’en Ferriol, salt i roques dels Esquellons, Siurenys de Pedra, riera de l’Om, basses de la Jaça, collet de l’Aire fins arribar a una de les atraccions d’aquests itinerari com son les sorprenents roques Encantades. Des d’aquest punt seguirem fins arribar de nou al coll de Condreu des d’on agafarem un corriol que passa per la vesant de llevant del Serrat del Moro, pel mig d’una fageda de somni, fins a la carretera del Far molt a prop ja del Santuari. Un cop aquí i si anem be de temps baixarem per un altre corriol fins a la singlera del Far per pujar pel camí de la cinglera i els Miradors fins al Santuari.
Dificultat, entre fàcil i moderada. Temps efectiu: 4, 5 h. Distància: 13 km. Desnivell: + 500 m
Excursió curta: El segon grup anirà directament al Santuari del Far des d’on podran fer un recorregut circular passant pel camí de la cinglera i els Miradors.
Dificultat, fàcil. Temps efectiu: 1 h. Distància: 4,5 km. Desnivell: + 110 m
Com cada any a dalt al Santuari i tots plegats celebrarem les festes de Nadal amb un petit concert de la coral La Carena i la tradicional cantada popular de nadales davant el Pessebre i després de dinar , torrons, neules i cava per tothom qui en vulgui.
La tornada és farà directament amb autocar des del Santuari.
Transport: Autocar Places: 55
Preu inscripció: socis: 24 € // soci@web i no socis: 30 €
Condicions: Per participar a l’excursió cal tenir una assegurança de muntanya.
Nota: Ens reservem la possibilitat de fer canvis en l’itinerari en funció de possibles dificultats per qüestió de temps o problemes meteorològics.

Natura.- La Morella, entre dolines i rasclers
2024-12-14
Des de Campgràs, l’indret amb més dolines i avencs de tot el parc natural de Garraf, pujarem al cim de la Morella (594 m), el més alt del massís, un mirador excepcional del Delta del Llobregat, el Penedès i el Vallès. itinerari per entendre l’origen del paisatge càrstic, les seves singulars formes de relleu i els peculiars fenòmens erosius superficials i subterranis de les roques calcàries.
Amb el guiatge de Roberto Espínola, geòleg, autor del llibre “Itineraris del patrimoni geològic i miner del Baix Llobregat”.
Durada: Matinal
Transport: Autocar
Dificultat: Baixa

Senders.- Camí natural de l’Ebre, de Deltebre a Riumar
2024-12-14
Aquesta darrera etapa, la començarem al Molí de Rafelet, per descobrir la història i el procés d’elaboració de l’arròs, així com les seves varietats. El molí està portat per en Rafael i la Teresa, 3a. Generació que han mantingut viu el llegat cultural i gastronòmic.
Una vegada finalitzada la visita, començarem la nostra última ruta del Camí Natural de l’Ebre.
Iniciem l’etapa davant del Pont lo Passador. Ens acostem a la vora de l’Ebre per tal de anar hi riu avall per un vial per a bicicletes i vianants. Passem per la zona d’embarcadors, niu de metralletes de la Guerra Civil i continuem pel vial al costat del riu. L’itinerari ens portarà al Port de Creuers, Mirador Marededéus, Mirador Zigurat, Far del Garxal, Mirador del Garxal- Mirador de Riumar i Riumar.
Una vegada finalitzat el trajecte, ens traslladarem al restaurant per degustar una arrrossada (opcional), al costat del riu Ebre.
Distància: 8 km >> Desnivell: -4 m
Sortida en autocar a les 6 del matí davant l’Hotel Sabadell

Marxa Nòrdica.- La sardana del bosc
2024-12-15
Sortida de marxa nòrdica amb bany de bosc per l’entorn de Ripollet, Montcada i Santa Perpètua
Distància: 11,20 km >> Desnivell: +/-161 m
Sortida a les 7:45 del matí des de la Plaça de les Dones del Tèxtil per anar cap el Parc dels Pinetons de Ripollet en cotxes.
Sortida matinal, en cotxes particulars. Cal portar esmorzar.
Activitat oberta a tothom que practica marxa nòrdica. Cal estar federat/ada o tramitar una assegurança temporal de dia
Inscripcions a partir del dilluns 2 de desembre

Cafè científic.- La invasió de la intel·ligència artificial
2024-12-17 19:00 - 19:30
La invasió de la intel·ligència artificial, a càrrec de Pedro Meseguer, Investigador en intel·ligència artificial
Organitza: Fundació Bosch i Cardellach
L’any 1997, en un hotel de Nova York, el campió d’escacs Gari Kasparov s’enfrontava per segona vegada a Watson, un programa desenvolupat per IBM. En la sisena i definitiva partida, Kasparov va abandonar en el moviment 19. Aquest va ser el primer gran èxit mediàtic de la Intel·ligència Artificial (IA) que va marcar el començament d’una sèrie d’avanços espectaculars que han culminat —ara com ara— amb la IA generativa.
A les 19 h a la sala d’actes – gratuït
Què ha passat perquè avui la IA sigui vista amb sorpresa i, a vegades, fins i tot amb por? De tot plegat, en parlarem en aquest cafè científic. Parlarem dels darrers avanços i de l’impacte en la cultura i en la nostra vida quotidiana. I una cosa important: aprendrem a no tenir por a la IA.

Xerrades obertes sobre temes de muntanya.- Malalties infeccioses i vacunes
2024-12-17 19:00 - 20:30
El Dr. Valentí Pineda Solas, cap de pediatria de l’hospital Parc Taulí, especialista en malalties infeccioses i vacunes; professor de la UAB, ens parlarà d’amenaces en malalties infeccioses, de l’efecte del canvi climàtic en la disminució de les cobertures vacunals i com aquest canvi fa que els vectors transmissors de malalties infeccioses mai vistes en el nostre entorn, estiguin ara entre nosaltres com el Dengue, Zika, Virus del Nil…etc. També de com la falta d’accés a les vacunes o el rebuig a elles, fa que malalties que ja no teníem, com el xarampió, la tos ferina o la meningitis, tornin a ser entre nosaltres.
Virtual (zoom) a les 19 h

Les excursions del dimecres.- Ruta de les 3 ermites a Amer (La Selva)
2024-12-18
Santa Brígida, la Mare de Déu del Puig d’Elena i l’ermita de Sant Roc, són les tres ermites situades a l’altiplà envoltat de cingleres calcàries que s’aixeca entre la vall d’Amer i la de Llémena.
Distància: 15 km >> Desnivell: +/- 630 m.

BTT.- Ronda Codinenca, Sant Miquel del Fai
2024-12-18
Distància: 40 km – desnivell: +/- 750 m
Dificultat: Moderada
Recorregut: Sant Feliu de Codines, Sant Miquel del Fai, Sant Pere de Bertí, el Clascar, Sant Miquel ses Perxes, Mas Blanc, El Paré i Sant Feliu de Codines.
Lloc i hora de trobada: Trobada al centre cívic de Sant Feliu de Codines a les 8:30 per sortir a les 9:00 h.
Dinar (optatiu): Restaurant La Fonteta de Sant Feliu de Codines, al mateix centre cívic, preu menú: 17€ (es paga in situ, cal indicar si voldreu dinar en el moment de fer la inscripció).
És obligatori portar casc, càmera de recanvi, manxa i eines bàsiques.
Inscripcions obertes
Màxim 15 places
Més informació a btt@ues.cat

Vídeo.- Regal de Nadal
2024-12-18 18:30 - 19:30
Per cloure les sessions del Grup de vídeo enguany, us oferim el programa que va representar a Espanya en la darrera Copa del Mon de la UNICA celebrada a Poznan (Polònia) on va obtenir els màxims guardons internacionals dotats:

Beauty (Diploma d’honor) d’Aitana Belda i Aroa Celdrán (Barcelona).
Hijos de Àfrica (Medalla de plata) de Julio Pérez i Carles Bover ( Madrid- Palma).
No vull ser un heroi (Medalla d’or i millor direcció) de Joan Paüls Vergés (Terrassa).

El programa en conjunt, va rebre també el guardó al “Programa més interessant”.
Un autèntic regal de Nadal !!!!

Durada de la sessió: 55 min

La Carena.- Cantada de Nadales
2024-12-18 19:30 - 20:30
Vine a celebrar el Nadal amb nosaltres
a les 19:30 h al bar de la UES, amb torrons i cava per a tothom

Presentació del llibre 'Can Feu i l'heràldica nobiliària'
2024-12-19 19:00 - 20:00
L’Associació cultural Can Feu, en col·laboració amb la secció d’Història, presenta el llibre Can Feu i l’heràldica nobiliària.
El llibre recull l’estudi inèdit dels símbols heràldics i de genealogia de la Torre d’en Feu.
La presentació anirà a càrrec dels autors del llibre:

Aleix González Campaña, guia Turístic Oficial de Catalunya i fundador de l’Associació Cultural Can Feu
Salvador Redó i Martí, historiador
Pere Molas i Ribalta, historiador i professor jubilat de la UB

A les 19 h, a la sala d’actes. Gratuït.

Senders.- De la muntanya al mar, de Sant Aniol de Finestres al pla de Sant Joan
2024-12-22
El diumenge 22 de desembre fem la 3ra etapa de la ruta des de la Muntanya al Mar.
De la Muntanya al Mar és una ruta senderista que s’inicia a Olot i finalitza a la platja de Pals. Transcorre per les comarques de la Garrotxa, el Gironès i el Baix Empordà.
Començarem a Sant Aniol de Finestres i seguirem tota la Vall de la Llémena en direcció al Gironès. Caminarem pel Camí Ral de la Vall de la Llémena que ens portarà a la ciutat de Girona en properes etapes.
Itinerari: Sant Aniol de Finestres – Sant Martí de Llémena – Pla de Sant Joan
Distància: 15 km – desnivell: +60 m/-210 m de desnivell. Dificultat: fàcil
Sortida de tot el dia amb autocar
Inscripcions del 2 al 16 de desembre

Marxa Nòrdica.- La clàssica de Nadal
2024-12-22
Recorregut: Sortirem de l’aparcament de La Fàbrica, pujarem cap a Torre Romeu pel passeig, baixarem direcció Santiga i tornarem per Poble Nou, ermita de Sant Nicolau i camí del riu fins l’aparcament.
Distància: 9,8 km >> Desnivell: +/-220 m
Sortida a les 9:30 h Davant de ‘La Fàbrica’, carrer del Riu Ripoll. Sortida matinal.
Inscripcions a secrertaria o a ues.cat (inscripcions activitats). Activitat gratuïta. Cal estar federat/ada.
Sortida a càrrec d’Anna Puig.

Marxa Nòrdica.- Caminada de cap d'any
2024-12-29
La clàssica matinal de marxa nòrdica per tancar l’any.
Recorregut circular: Sabadell, Santiga, Can Roqueta, Sabadell
Sortida a càrrec de Maria Marminyà
Distància: 13,17 km >> Desnivell: +/-263 m
Trobada a les 8:30 h a l’ aparcament del cementiri de Sabadell
Inscripcions a secretaria o a ues.cat (inscripcions activitats)
Activitat gratuïta. Cal estar federat/ada.

Senders Km0.- Al Puig de Castellar
2025-01-08 08:00 - 15:00
Iniciem una nova temporada de les sortides #Senders Km0. Aquesta temporada de l’any 2025 tindrem l’ocasió de conèixer el Parc Natural de Collserola.
El dia 8 farem un recorregut per cim del Puig Castellar, encara que no pertany a la Serra de Collserola ens permet visionar la serra des de fora i amb una proximitat extraordinària. Al cim tindrem l’ocasió de visitar el poblat iber i visitar dues petites ermites que miren al mar.
Punt i hora de trobada: Estació de metro L9 nord Can Zam . Santa Coloma Gramenet a les 9 h
Sortida conjunta des de Sabadell en Renfe a les 8 h per agafar els següents trens:
Sabadell Nord: 8:07 >> Sabadell Centre: 8:10 >> Sabadell Sud: 8:13 h
Distància: 10,1 km >> Desnivell: +/- 350 m
Hora aproximada de finalització a Montcada: 14 h
Material: Cal portar aigua, esmorzar i roba adequada a les condicions climatològiques i calçat per caminar per muntanya.
Activitats gratuïta per a socis/es.
Soci@web i no socis: 5€
El desplaçament es farà en transport públic i és càrrec de cada participant.
Consulteu la ruta al Wikiloc de la UES
Inscripcions a partir del 18/12

Caminant per la Vall de Benasc, reunió informativa
2025-01-09 18:00 - 19:00
Del 9 al 15 de juny de 2025
La vall de Benasc, situada a la comarca de la Ribagorça, és un dels paratges més espectaculars del Pirineu aragonès. Aquesta vall pirinenca destaca pel seu impressionant paisatge d´alta muntanya i la seva rica oferta turística durant tot l´any. La Vall de Benasc es troba al cor del Parc Natural Posets-Maladeta, on hi trobem l’Aneto, que amb els seus 3.404 metres és el cim més elevat del Pirineu.
La vall destaca per la seva bellesa i riquesa natural i geològica, amb nombrosos estanys d’alta muntanya, glaceres, crestes, cims, boscos, i una gran diversitat de flora i de fauna. Aquesta riquesa i diversitat de paisatges fa de la Vall de Benasc un paradís per als amants de la natura i el senderisme.
La vall de Benasc ofereix múltiples possibilitats per al senderisme: excursions a llocs emblemàtics com la cascada del Forau d’Aigualluts, les gorgues d’Alba o les tres cascades d’Ardonés, o la visita a pobles de la vall com Anciles, Villanova o Castejón de Sos.
Reunió informativa dijous 9 de gener a les 18 h, per zoom (demaneu-nos l’enllaç) o bé podeu venir presencialment a la UES (aula formació)
Inscripcions a partir del 10 de gener de 2025, a les 17 h.

Divendres culturals.- Vinc del nord, amb Jessica Neuquelman
2025-01-10 19:30 - 20:30
Monòleg/conferència
La Jessica (o la Jess!) Neuquelman viu a Catalunya però no és catalana. De fet, ve del nord… però del nord d’on? Tots plegats ho descobrirem…!
Vinc del nord és una invitació a descobrir el Nord de França, la terra de contrastos d’on prové la Jess i que compta amb un caràcter propi que la diferencia de la imatge tradicional que podem tenir d’aquest país. Farem una immersió per les seves terres a través de curiositats pròpies del territori, tota una experiència amb veu pròpia de forma tendra i divertida.
Durada: 1 hora
Taquilla inversa. Però cal inscripció prèvia gratuïta a ues.cat
Jessica Neuquelman (Saint-Pol-sur-Mer, 1983) és filòloga, traductora i professora de llengües. És també dinamitzadora lingüística juntament amb en David Vila i Ros, amb qui forma el tàndem “Llenguaferits”.
Monòleg maridat amb cervesa del ‘nord’

Senders.- GR1 Sender històric: de Sant Martí d'Empúries a Camallera
2025-01-11
Etapa inaugural del sender Transversal GR 1, també anomenat històric, que ens porta des de les proximitats de l’antiga colònia grecoromana d’Empòrion, ubicada a l’extrem sud del golf de Roses, fins a l’interior de la plana empordanesa, tot creuant bonics camps d’oliveres, conreus de cereals i bosquets de pins i alzines. Durant tot el recorregut gaudim d’àmplies vistes del massís del Montgrí i del majestuós cim del Canigó, que veurem cobert de neu fins ben entrada la primavera. A més a més, el fet de transitar pel límit meridional del Parc Natural dels Aiguamolls de l’Empordà ens permet gaudir de l’observació d’aus tan significatives i singulars com l’agró roig, el blauet o la reintroduïda polla blava.
Etapa 1: de Sant Martí d’Empúries a Camallera
Distància: 18,61 km >> Desnivell_ +224/ – 146 m
Sortida les 7 h davant l’Hotel Sabadell, sortida en autocar.

Muntanya.- El cavallet de la Mola. Sant Llorenç del Munt
2025-01-11
Comencem l’any amb una sortida crema torrons i retrobament per la muntanya que tenim més a prop. LA MOLA DE SANT LLORENÇ.
La proposta és molt curiosa i es tracta d’un recorregut molt complert que ens portarà a conèixer i unir molts racons i llocs d’interès dins del Parc Natural de Sant Llorenç de Munt forman al finalitzar la excursió una figura on es dibuixarà sobre el track el contorn de un cavallet. Es tracta d’un recorregut sense dificultats tècniques i apta per a tothom, participeu i segur que gaudireu de llocs que no coneixeu.
Distància: 15, 50 km >> Desnivell: +/- 865m >> Recorregut circular
Nivell de dificultat: Moderat. Mitja muntanya >> Temps efectiu: 5/6 h
Material: Porteu calçat còmode, aigua, esmorzar i dinar, (torrons i neules. ..que hagin quedat per casa), Recordeu que el restaurant dalt de la Mola no està obert.
Trobada a les 7 h a l’aparcament del Parc Catalunya, davant Club de Tenis.
Preu: Socis/es: 8€ >> soci@web i no socis/es: 139€ (inclou les despeses de cotxe compartit)
Cal estar federat/ada o bé tramitar assegurança temporal obligatòria de dia.
Inscripcions obertes fins el 21/01 a ues.cat, app o presencialment a secretaria.
Vocal sortida: Enric Malvesí

Natura.- Cremant neules i torrn
2025-01-12
Clàssica matinal de natura després de les festes de Nadal per cremar neules i torrons (i alguns canelons…). Sortint de la Romànica de Barberà, travessarem el riu Ripoll i entre boscos, camps i alguna zona industrial arribarem a la zona verda del bonic castell de Can Taió, al terme de Santa Perpètua de Mogoda.
Durada: Matinal
Dificultat: Mitjana
Transport: Transport públic

Marxa Nòrdica.- Via Verda 1- Vall de Bianya i pujada al Montsacopa
2025-01-12
D’Hostalnou de Bianya a Olot
Ruta per la via verda de la Vall de Bianya amb pujada al volcà de Montsacopa. Ruta planera, excepte la pujada al volcà.
Distància: 10,16 km >> Desnivell: +289 m
Sortida a les 7:30 del matí des de la Plaça de les Dones del Tèxtil.
Sortida amb autocar de tot el dia.
Cal portar esmorzar i dinar, aigua

Orientació.- The Wild Boar Rogaine, organitza UES
2025-01-12

Formació.- Wikiloc pas a pas
2025-01-14
Conèixer el funcionament de Wikiloc -des de la base- com a eina de planificació i elaboració d’itineraris excursionistes. Crear el teu espai a Wikiloc, trobar l’itinerari excursionista més adequat al teu nivell i preferències. Veurem tot el que Wikiloc ens ofereix; com arribar al punt d’inici de un recorregut, que son els filtres, la importància de la cobertura, quins mapes puc descarregar… Deixar-te guiar per l’aplicació al mòbil i arribar al teu objectiu amb seguretat és el contingut d’aquest taller pas a pas.
Sessions teòriques 14, 16, 21 i 23 de gener
Dos grups: matí (de 10:30 a 12:30 h) o tarda (de 18:30 a 20:30 h), aula de formació
Sortida pràctica: dissabte 25 de gener (matinal)

Caminades saludables +60 (matinal).- Per les faldes de Montserrat: La Vinya Nova i Can Jorba
2025-01-14 08:00 - 14:00
Per les faldes de Montserrat: La Vinya Nova i Can Jorba (l’Anoia)
Ruta entre camps d’oliveres, masos, ermites i petits boscos amb magnífiques vistes de la muntanya de Montserrat.
Distància: 12,50 km >> Desnivell: 250 m
Sortida matinal en autocar.
